Il-kantanta Debbie Scerri nediet kanzunetta ġdida bl-isem ta' Jien Mill-Ġdid, fuq kompożizzjoni u lirika ta' Jason Xuereb. Il-kanzunetta li tagħha nħareġ ukoll vidjow mużikali, hija disponibbli wkoll fuq pjattaformi diġitali bħal Spotify, iTunes u Deezer, b'distribuzzjoni minn Capsounds, Germany. Jien Mill-Ġdid hija kanzunetta awtobijografika, fuq stil kemxejn semi-klassiku, ispirata minn elementi Mediterranji. Hija titratta fuq l-importanza li wieħed isib lilu nnifsu fil-vjaġġ tal-ħajja mimlija b'kull tip ta' esperjenzi tajbin u dawk ta' diżappunt. Ritratt: Matthew Cutajar iCam Il-kanzunetta tibgħat messaġġ pożittiv u ta' tama li minn dawn l-esperjenzi nistgħu nikbru filwaqt li noħorġu elementi aktar b'saħħithom fina bħala individwi. Il-kanzunetta giet rekordjata u mastered f'Tone Studios Malta, fuq arranġamenti mużikali ta' Jason Xuereb u Andrew Zammit. Iċ-ċellist huwa Stelios Pittas. Il-vidjow ġie miġbud minn Victor Abela f'Robert Sammut Hall u l-Qrendi. Il-fotografija hija ta' Matthew Cutajar, Icam. It-tim wara din il-kanzunetta rringrazzja il Mro. Sigmund Mifsud, Michael Aquilina u l-artist Chris Ebejer għall-għajnuna tagħhom. : Jien Mill-Ġdid. Ritratt: Matthew Cutajar, iCam